РЕПУБЛИКА СРБИЈА

НАРОДНА СКУПШТИНА

Одбор за правосуђе, државну управу

и локалну самоуправу

17. јун 2014. године

Б е о г р а д

НАРОДНА СКУПШТИНА

На основу члана 278. став 2. Закона о извршењу кривичних санкција („Службени гласник РС“, број 55/14) и тачке 2. Одлуке о образовању Комисије за контролу извршења кривичних санкција („Службени гласник РС“, број 49/ 11), Одбор за правосуђе, државну управу и локалну самоуправу је, на 10. седници одржаној 17. јуна 2014. године, утврдио Предлог одлуке о избору чланова Комисије за контролу извршења кривичних санкција.

Одбор за правосуђе, државну управу и локалну самоуправу предлаже да се Предлог ове одлуке донесе по хитном поступку, у складу са чланом 167. Пословника Народне скупштине.

За представника предлагача на седници Народне скупштине одређен је Петар Петровић, председник Одбора.

 ПРЕДСЕДНИК

 Петар Петровић

 П Р Е Д Л О Г

На основу члана 278. ст. 1. и 2. Закона о извршењу кривичних санкција („Службени гласник РС“, број 55/14) и тачке 2. Одлуке о образовању Комисије за контролу извршења кривичних санкција („Службени гласник РС“, број 49/ 11),

Народна скупштина Републике Србије, на \_\_\_\_ седници одржаној \_\_\_\_\_\_\_\_\_ 2014. године, донела је

О Д Л У К У

о избору чланова Комисије за контролу извршења кривичних санкција

1. За чланове Комисије за контролу извршења кривичних санкција бирају се:

 - Тања Томашевић Дамњановић, члан Одбора за правосуђе, државну управу и локалну самоуправу,

 - Мехо Омеровић, чланОдбора за правосуђе, државну управу и локалну самоуправу,

 - Неђо Јовановић, чланОдбора за правосуђе, државну управу и локалну самоуправу,

 - Олена Папуга, члан Одбора за људска и мањинска права и равноправност полова, и

 - др Предраг Мијатовић, члан Одбора за здравље и породицу.

 2. Ова одлука објављује се у „Службеном гласнику Републике Србије“.

РС Број \_\_\_

У Београду, \_\_\_\_ 2014. године

НАРОДНА СКУПШТИНА РЕПУБЛИКЕ СРБИЈЕ

 ПРЕДСЕДНИК

 Маја Гојковић

О Б Р А З Л О Ж Е Њ Е

Чланом 278. став 2. Закона о извршењу кривичних санкција („Службени гласник РС“, број 55/14) утврђено је да Комисија за контролу извршења кривичних санкција има пет чланова које, на предлог надлежног одбора, Народна скупштина бира из реда народних посланика.

Тачком 2. Одлуке о образовању Комисије за контролу извршења кривичних санкција („Службени гласник РС“, број 49/11) утврђено је да Комисију чине народни посланици, и то три члана који се бирају из реда чланова или заменика чланова одбора у чијем је делокругу правосуђе и два члана који се бирају из реда чланова или заменика чланова одбора у чијем су делокругу питања из области људских права, здравља и социјалне политике.

Одбор за правосуђе, државну управу и локалну самоуправу одлучио је да за чланове Комисије из реда чланова тог одбора предложи Тању Томашевић Дамњановић, Меха Омеровића и Неђа Јовановића.

Одбор за људска и мањинска права и равноправност полова одлучио је да за кандидата за члана Комисије из реда чланова или заменика чланова тог Одбора предложи Олену Папугу, члана тог одбора.

Одбор за рад, социјална питања, друштвену укљученост и смањење сиромаштва одлучио је да за кандидата за члана Комисије из реда чланова или заменика чланова тог одбора предложи Муја Муковића, члана тог одбора.

Одбор за здравље и породицу одлучио је да за кандидата за члана Комисије из реда чланова или заменика чланова тог одбора предложи др Предрага Мијатовића, члана тог одбора.

Полазећи од члана 278. став 2. Закона о извршењу кривичних санкција и тачке 2. Одлуке о образовању Комисије за извршење кривичних санкција, Одбор за правосуђе, државну управу и локалну самоуправу, као надлежни одбор, предлаже да се за чланове Комисије за контролу извршења кривичних санкција изаберу Тањa Томашевић Дамњановић, Мехo Омеровић и Неђо Јовановић, чланoвиОдбора за правосуђе, државну управу и локалну самоуправу, Олена Папуга, члан Одбора за људска и мањинска права и равноправност полова, и др Предраг Мијатовић, члан Одбора за здравље и породицу. Одбор је, у том смислу, на десетој седници одржаној 17. јуна 2014. године, утврдио Предлог одлуке о избору чланова Комисије за контролу извршења кривичних санкција и упутио Народној скупштини на усвајање, са предлогом да се донесе по хитном поступку.

**Разлози да се одлука донесе по хитном поступку**

Доношењем одлуке о избору чланова Комисије за контролу извршења кривичних санкција по хитном поступку, у складу са чланом 167. Пословника Народне скупштине, створили би се услови да се Комисија за контролу извршења кривичних санкција што пре конституише и почне са радом, у складу са својим законским надлежностима у области контроле извршења кривичних санкција, унапређења третмана и заштите права лица лишених слободе.